Lectură de 1 min

Dacă vrei să scrii un text cu diacritice, acum există o platformă care folosește inteligența artificială și ușurează munca celor care nu vor să scrie direct la tastatură astfel. E vorba de diacritice.ai.

Platforma a fost creată de Vitalie Eșanu, cofondator al site-ului Privesc.eu, experimentează de mulți ani cu acest soft, creat pentru texte mai lungi, scrie site-ul diez.md.

Platforma poate fi accesată la diacritice.ai sau poți să folosești direct extensia de Google Chrome. Spre deosebire de site-uri precum diacritice.com, unde după o primă analiză a textului, diacriticele sunt puse manual, aici textul este modificat automat.

„Recent experimentam cu Inteligența Artificială, mai exact cu Machine Learning, mai exact cu Deep Learning… pentru geeks… mă jucam cu LSTM. Mi-a venit un gând să încerc să corectez cu ajutorul LSTM diacriticele în limba română”, a spus Vitalie Eșanu.

“Am construit un model AI, am colectat texte în limba română de pe Internet. I-am dat GPU-ului să ”rugume” acest text și rezultatul l-am pus pe server online”, scrie Vitalie Eșanu pe blogul său.

Momentan sistemul corectează cu o precizie de 99,97%, dar dorința lui Vitalie este să facă sistemul să meargă 99,99% precis.

Descarcă extensia de Google Chrome de aici.

Poți să accesezi și site-ul oficial.